Coinbase ประตูสู่โลกแห่งการเงินยุคใหม่
6 ตุลาคม 2564

Coinbase ประตูสู่โลกแห่งการเงินยุคใหม่
Cryptocurrency เป็นสินทรัพย์ดิจิทัลที่กำลังได้รับความสนใจและถูกจับตามองจากนักลงทุนทั่วทุกมุมโลก ถือว่าเป็นหนึ่งในนวัตกรรมด้านการเงินภายใต้กลไกการทำงานของเทคโนโลยี Blockchain (ทำงานแบบกระจายศูนย์ ซึ่งทุกคนร่วมเป็นส่วนหนึ่งในการรับรองความถูกต้องของข้อมูล) โดยสินทรัพย์สกุลเงินดิจิตอลที่นักลงทุนนิยมซื้อกันอย่างแพร่หลายไม่ว่าจะเป็น Bitcoin (BTC), Ethereum (ETH), Cardano (ADA) และ Solana (SOL) แน่นอนว่าหากคุณเป็นหนึ่งในคนที่ชอบลงทุนใน Cryptocurrency คงต้องรู้จัก “Coinbase” (COIN US) เจ้าของ Platform ศูนย์กลางซื้อขายสกุลเงินดิจิตอลที่ได้รับการรับรองของประเทศสหรัฐอเมริกาอย่างถูกต้องตามกฏหมาย อีกทั้งการยอมรับจากนักลงทุนว่าเป็นหนึ่งใน Platform ที่น่าเชื่อถือที่สุดและใช้งานง่าย
ณ ปัจจุบัน Coinbase ถือว่าเป็นผู้นำในอุตสาหกรรม โดยมีส่วนแบ่งทางการตลาดอยู่ที่ 11% ของการซื้อขาย cryptocurrency ทั่วโลก และมีมูลค่าตลาด (Market Cap) อยู่ที่ USD 60.82 Billion อ้างอิงข้อมูลจากวันที่ 27 กันยายน 2564 ในปี 2020 Coinbase มีรายได้อยู่ที่ USD 1,275 Million และมีกำไรต่อหุ้น (EPS) อยู่ที่ USD 1.40 โดย CFRA Research คาดการณ์ว่าบริษัทจะมีรายได้ในปี 2021-2022 อยู่ที่ USD 7,646 million และ USD 8,794 million ตามลำดับ และคาดการณ์กำไรสุทธิต่อหุ้น (EPS) ในปี 2021-2022 อยู่ที่ USD12.99 และ USD 6.15 ตามลำดับ
ปัจจัยที่นักลงทุนต้องจับตามอง
การเติบโตและเป็นที่ยอมรับของสินทรัพย์ดิจิทัล ปัจจุบันหลายบริษัทชั้นนำระดับโลก อาทิ Microsoft (MSFT US), Starbucks (SBUX US), Tesla (TSLA US), Amazon (AMZN US), Visa (V US), และ PayPal (PYPL US) เป็นต้น ยอมรับการใช้ Cryptocurrencies ในการชำระเงินสำหรับซื้อสินค้า และในอีกหลายบริษัทอยู่ในระหว่างปรับตัวเพื่อให้ทันต่อการพัฒนาทางด้านเทคโนโลยีการชำระเงินและทำธุรกรรมต่างๆ ด้วย Cryptocurrencies จึงเป็นปัจจัยสนับสนุนการเติบโตของธุรกรรมดังกล่าวในอนาคต
ปัจจัยด้านการกำกับดูแลสินทรัพย์ดิจิตอลในแต่ละประเทศ แม้จะเห็นโอกาสการเติบโตในอนาคต แต่ในระยะสั้นธุรกิจดังกล่าวยังมีความท้าทายจากการเข้ามาควบคุมของหน่วยงานกำกับดูแล นอกจากนี้จากจำนวนธุรกรรมที่ยังไม่มากนักเมื่อเทียบกับสินทรัพย์ประเภทอื่น จึงอาจส่งผลต่อความผันผวนในระยะสั้นที่นักลงทุนควรพิจารณาก่อนการตัดสินใจลงทุน
การซื้อขายผ่าน Exchange Platform ในตลาด Cryptocurrency สามารถซื้อขายได้ทุกวันตลอด 24 ชม. จึงสร้างโอกาสให้เกิดธุรกรรมผ่าน Platform ตลอดเวลา และส่งผลต่อการเติบโตของรายได้ค่าธรรมเนียมจากธุรกรรมดังกล่าว
ยุค Technology Disruption ซึ่งนักลงทุนต้องติดตามการพัฒนาเทคโนโลยีที่อาจเข้าส่งผลต่อการทำธุรกรรมต่างๆ โดยอาจจะทั้งช่วยเสริม และอาจส่งผลทางลบต่อธุรกิจเดิมที่มีอยู่ในปัจจุบัน
การเข้ามาของคู่แข่งใหม่ๆ ในอนาคต ซึ่งแม้ปัจจุบัน Coinbase จะเป็นหนึ่งใน Exchange Platform ที่มีผู้ใช้งานอันดับต้นของโลก แต่ยังมีคู่แข่งในตลาดอีกหลายราย เช่น eToro Binance KuCoin รวมถึงคู่แข่งอื่นๆ ที่อาจเข้ามาแย่งส่วนแบ่งการตลาด ซึ่งอาจส่งผลต่อรายได้และความสามารถในการทำกำไรของบริษัทในอนาคตได้เช่นกัน
Investor Tip:
Coinbase – เป็นแพลตฟอร์มศูนย์กลางซื้อขายสินทรัพย์เงินดิจิตอล (Cryptocurrency Exchange) โดยมีรายได้หลักมาจากรายได้ค่าธรรมเนียมจากการซื้อขาย Cryptocurrencies รวมถึงการให้บริการที่เกี่ยวข้อง เช่น การเก็บรักษาสินทรัพย์ การออม การชำระเงิน และการให้บริการกู้ยืม ปัจจุบันจดทะเบียนซื้อขายในตลาดหลักทรัพย์ NASDAQ ประเทศสหรัฐฯ ซึ่งใช้ Ticker Code ในการซื้อขายว่า “COIN US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
นอกจากนี้นักลงทุนสามารถเลือกลงทุนผ่านกองทุน ETF ที่ลงทุนใน Coinbase รวมถึงกลุ่มบริษัทด้านนวัตกรรมเทคโนโลยี ได้แก่ ARK Innovation ETF (ARKK) มีสัดส่วนลงทุนใน COINBASE GLOBAL INC - CLASS A 4% และ ARK Next Generation Internet ETF มีสัดส่วนลงทุนใน COINBASE GLOBAL INC - CLASS A 3% (ณ 30/06/2021)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #Coinbase
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp